Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1462

10. ÉVFOLYAM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) A tanulók piacismeretének, vállalkozásismeretének kialakítása, a kockázatvállalás, az önállóság, a felelősség, együttműködés képességének erősítése. Elősegíti a részt vevő fiataloknak felismerni saját képességeiket, tehetségüket. Fejleszti mindazokat a készségeket, képességeket, amelyek minden leendő vállalkozó – vagy gazdaság bármely területén működő, önálló tevékenységet végző munkavállaló – számára fontos erénynek számítanak. a döntés, a felelősségvállalás, a kockázat felismerésének mérlegelésének és vállalásának képessége; az együttműködési, alkalmazkodási vagy vezetési készség; a csoportos munka, a kommunikáció, a vita és a tárgyalás képessége; az önismeret, önértékelés és mások értékelésének, mások értékei elfogadásának képessége. ISMERETEK, TARTALMAK, FELADATOK – A vállalat célja, feladata, tulajdonosok, vezetők, vállalkozási területek, lehetőségek, vállalati formák, a vállalat jellemzői. – Cégbejegyzés folyamata, cégbejegyzés hivatalai, felelősség, profil, alaptőke meghatározása, mit szeretnének a vevők, engedélyezés, szabályok – állam, bankok (pénzelhelyezés, hitel). 2008/177. szám – Beszerzés, eladás, nyugta, számla használata, a természeti környezet, szerződések, megállapodások, gentleman-agreement, az üzleti etika, a gyártás folyamata, minőség-ellenőrzés, munkamegosztás- – Árkalkuláció (költségek, versenytársak, ÁFA), pénzügyi, számvitel, vállalat vagyona – mérleg – vállalat tevékenységének értékelése – eredmény kimutatás, pénzügyi problémák – kezelésük (pl. bank – vagyon és változásainak nyilvántartása: készpénz, anyagok, késztermékek, áruk – (naplófőkönyv) – Humánerőforrás – munkaügy, munkaerő, szakismeretek jelentősége, értéke, munkavédelem, munkaszerződések, – Ár, csomagolás, hely, reklám, akciók, arculat, vevők kiszolgálása – Tervezés – elemzés, eredményterv, cash-flow, eredmény és költségek elemzése, – Adók fajtái, mit csinál az állam az adókból befolyó pénzzel? – Adminisztráció – Marketing – Fejlesztés AJÁNLOTT TEVÉKENYSÉGEK A tanulók 6-10 fős csoportokban, felnőtt tanácsadóval, létrehoznak egy vállalatot, és az év során végigviszik a vállalatalapítástól a felszámolásig a kisvállalati működés egész folyamatát. Megoldható helyi iskolai szimulációként, de a nemzetközi és hazai gyakorlatban bevált több évtizedes tapasztalat alapján csatlakozhat valóságos diákvállalkozásokhoz (YE, JAM). KÖVETELMÉNYEK AZ ÉVFOLYAMOK VÉGÉN – A tanulók ismerjék az adott projektek tartalmának kulcsfogalmait, illetve azok jelentését – Tudjanak magyarázatot adni a projektben vizsgált problémákra, jelenségekre – Képesek legyenek tényszerű véleményt mondani, véleményüket érvekkel alátámasztani – Képesek legyenek a projektekben egyénileg végezhető tevékenységek, illetve résztevékenységek végrehajtására – Viselkedésük legyen toleráns, együttműködő, segítőkész 2008/177. szám III. PEDAGÓGIAI SZAKASZ 11(12)–12(13). ÉVFOLYAM Célok és feladatok A 10. évfolyam lezárt képzési szakaszát követően az egységes iskola lehetőséget biztosít az eltérő érdeklődésű, felkészültségű és motivációjú tanulók számára, hogy iskolán belül különböző irányban folytathassák tanulmányaikat. A kerettanterv a gimnáziumi irány programját tartalmazza. (nyelvi kommunikációs év nélkül) Kiemelt célja a tanulók életkori sajátosságaihoz igazodva a felsőfokú tanulmányokra való felkészítés, illetve a felnőtt társadalomba való beilleszkedéshez szükséges kompetenciák megalapozásához, illetve elsajátításához hozzásegíteni a tanulókat. Az alapcél – az államilag kodifikált és nyilvánosságra hozott kimeneti (érettségi) követelmények minél eredményesebb teljesítése, ennek eléréséhez az iskola legfontosabb teendője a tanulási motiváció megteremtése és megtartása. Megkönnyíti a tanulók motivációjának tartós fenntartását, az életkorilag nagyon jellemző sokoldalú aktivitás, nyitottság, de mindenekelőtt a verseny, a rivalizálás, a sorrendképzési attitűd. Az iskola feladata, hogy a fiatalok rangsorképző szempontjai közé segítse a tanulási teljesítményt, a kultúrára, társadalmi nyitottságra, közösségi aktivitásra való törekvést. A tudást, az értékeket, nem csak a tanítási órákkal, hanem azok hangulatával, mintáival, a tanítás- tanulási folyamat igényes szakmai színvonalával, a tanári- tanulói együttműködéssel, az iskola nyitottságával, stabil de befogadó légkörével érheti el. Fontos a stabil, kiszámítható napi munkarend és a változatos nyitott iskolai közélet egyidejű biztosítása. Az életkori sajátosságokból következően rendszerint nehézséget okoz a tágabb értelemben felfogott fejlesztő funkciók közvetlen érvényesítése, tekintettel arra, hogy ebben az életkorban a tanulók érdekérvényesítési képessége megerősödik, de többnyire rövid távú, sokszor leegyszerűsítő. Gondolkodásukra folyamatos vizsgálódás, kétkedés és a világos egyszerű válaszokra törekvő, nem ritkán előítéletes megközelítés a jellemző. Ezért fontos, hogy a tanórákat, iskolai hagyományok, élményt nyújtó, lojalitást teremtő közösségi rendezvények, hiteles tanárokkal való szabad beszélgetések, tanulói kezdeményezéseknek (szakkör, diákkör, vertikális csoportok, diákrendezvények stb.) lehetőséget biztosító iskolai közélet természetes módon egészítse ki. Ne válassza külön a tanítási és a tanításon kívüli tevékenységet. A 17–19 éves életkor, az első tartósabb pár és társválasztás, a társasági élet, a tartós barátságok kialakulásnak időszaka, ilyenkor nagyon erős kortárscsoport hatása, ezért különösen fontos, hogy az iskola saját közösségi eseményeivel, igényes tanítással teremtsen olyan légkört, környezetet, amely segíti a tanulókat az érdeklődési kör stabilizációjától a pályaválasztásig tartó nehéz folyamatban. Ugyancsak kiemelt feladata az iskolának, az értelmiségi pályák legfontosabb elvárt személyiségjegyeinek, szakmai követelményeinek megalapozása. Különösen az emberi sorskérdések iránti nyitottság, a környezettudatos felelős állampolgári magatartás, az önálló véleményalkotás, az érdek- és értékfelismerés tudatosítása a tanulókban A jövőorientáltsága mellett ez a pedagógiai szakasz az előző tíz év lezáró időszaka is egyben, az összegzés, stabilizáció, öntudatra ébredés, autonómia, a társadalmi tudatosságra nevelés ideje. A záró szakasz épít az első tíz év eredményeire, és differenciáltan írja elő a fejlesztési feladatokat. A fejlesztés fő területei A záró pedagógiai szakaszban a 7–10. évfolyam kiemelt fejlesztési céljainak stabilizációja, az életkorhoz illeszkedő továbbfejlesztése, mindenekelőtt egyénítése a legfontosabb feladat. Azok a célok, amelyek az iskola kiemelt feladataként fogalmazódtak meg, nem érvényesek minden egyes tanulóra egyaránt, hanem a tanulók alapvető adottságainak, szociokulturális hátterének, s egyéni céljaink megfelelően differenciáltan érvényesítendők. Az iskola feladata a tanulók fejlődésének segítése az alábbi kompetenciák, attitűdök, ismeretek, értékek területén, a képzési időszak végéig:

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes